นายกรัฐมนตรีขอบคุณทุกฝ่ายผลักดันความสำเร็จปลดใบเหลืองไอยูยูไทย พร้อมสนับสนุนความร่วมมือไทย-อียูแก้ปัญหาประมงผิดกฎหมายอย่างยั่งยืน
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ขอบคุณทุกภาคส่วนที่ร่วมมือกันทำงานอย่างทุ่มเทจนทำให้สหภาพยุโรป หรืออียูประกาศปลดใบเหลืองการทำประมงไอยูยูของไทย โดยเฉพาะพลเอก ประวิตร วงษ์สุวรรณ รองนายกรัฐมนตรี พลเอก ฉัตรชัย สาริกัลยะ รองนายกรัฐมนตรี ดร.ธันยา เลาหทัย ที่ปรึกษานายกรัฐมนตรี ศูนย์บัญชาการแก้ไขการทำประมงผิดกฎหมาย และทุกหน่วยงานที่เกี่ยวข้อง รวมทั้งชาวประมงและผู้ประกอบการประมงทุกคน?         ทั้งนี้ นายกรัฐมนตรีและรัฐบาลพร้อมให้การสนับสนุนแผนงานความร่วมมือระหว่างไทยและอียู เพื่อให้ประเทศไทยบรรลุการเป็นประเทศปลอดประมงไอยูยู หรือไอยูยูฟรี ได้โดยสมบูรณ์ ทั้งการจัดตั้งคณะทำงานไทย-อียู เป็นกลไกความร่วมมือส่งเสริมการประมงอย่างยั่งยืน การจัดตั้งคณะทำงานร่วมอาเซียนเพื่อป้องกันและปราบปรามการทำประมงไอยูยู หรือ ASEAN IUU Task Force และการส่งเสริมการประมงปลอดจากสัตว์น้ำและสินค้าประมงจากการทำประมงไอยูยู หรือ IUU-free Thailand